Messaġġ mill-Kap Eżekuttiv Il-Kunsill Nazzjonali tal-Ktieb huwa entità pubblika u awtonoma komposta minn pubblikaturi u awturi li tipprovdi bosta servizzi importanti lill-industrija Maltija talktieb. Filwaqt li nħeġġu l-qari u nippromwovu l-ktieb bħala mezz ta' komunikazzjoni fl-għamliet kollha tiegħu, noffru bosta servizzi importanti, li jinkludu l-organizzazzjoni tal-Festival Nazzjonali tal-Ktieb u l-Premju Nazzjonali tal-Ktieb. Il-Kunsill Nazzjonali tal-Ktieb jamministra wkoll il-Jeddijiet tas-Self Pubbliku, jippromwovi u jesporta l-letteratura Maltija barra minn Malta, jorganizza bosta konkorsi letterarji u attivitajiet, imexxi programmi kulturali fuq it-televiżjoni, u huwa wkoll l-aġent lokali għall-ISBN u l-ISMN. Il-Kunsill jaġixxi wkoll bħala entità li tirrappreżenta l-interessi tal-awturi u l-pubblikaturi b'mod speċjali fejn jidħol it-tfassil tal-politika tal-Istat. L-2018 għalqet sena konsekuttiva oħra ta' żvilupp għall-Kunsill Nazzjonali talKtieb, li rat żieda addizzjonali fil-finanzjament tal-Gvern, u servizzi u proġetti ġodda taħt il-mandat tagħna. Bilmiri l-ġodda kollha u kompiti addizzjonali, din kienet waħda mill-aktar snin ta' sfida. Il-Kunsill Nazzjonali tal-Ktieb jaqa' taħt il-mandat tal-Ministeru għall-Edukazzjoni u x-Xogħol. Madankollu, naġixxu u nwettqu x-xogħol tagħna b'mod awtonomu. Mis-sena 2018, il-Kunsill ingħata l-istatut ta' entità legali bil-privileġġi kollha li din iġġib magħha. www.ktieb.org.mt Il-Kunsill Nazzjonali tal-Ktieb hu magħmul minn: Kap Eżekuttiv Mark Camilleri Maniġer - Avvenimenti u drittijiet ta' barra Matthew Borg Deputat Kap Norbert Bugeja Segretarju Joe Debattista Maniġer Simona Cassano Assistent Segretarju Michael Mercieca Membri tal-Kunsill Aleks Farrugia Jean Paul Borg Norbert Bugeja Maria Brown Audrey Friggieri Chris Grupetta Antoinette Borg Leanne Ellul Indirizz Il-Kunsill Nazionali tal-Ktieb, il-Librerija Ċentrali Pubblika, Triq Prof. J. Mangion, il-Furjana, FRN1800 Malta (UE) Telefown +35627131574 / +35627300672 Imejls simona.cassano@ktieb.org.mt matthew.borg@ktieb.org.mt joe.debattista@gov.mt michael.mercieca@gov.mt L-2018 għalqet sena konsekuttiva oħra ta' żvilupp għall-Kunsill Nazzjonali tal-Ktieb, li rat żieda addizzjonali fil-finanzjament tal-Gvern, u servizzi u proġetti ġodda taħt il-mandat tagħna. Bil-miri l-ġodda kollha u kompiti addizzjonali, din kienet waħda mill-aktar snin ta' sfida. Għall-ewwel darba f 'Malta, f 'Settembru, flimkien mal-Aġenzija Internazzjonali tal-ISBN, organizzajna l-laqgħa ġenerali annwali tal-ISBN u l-ISMN. 72 delegat li kienu qed jirrappreżentaw 49 aġenzija differenti tal-ISBN madwar iddinja attendew għall-konferenza. Li tospita dan l-avveniment prestiġjuż u importanti kienet esperjenza tajba ferm, li rnexxiet ħafna u serviet bħala mezz eċċellenti biex tikkontribwixxi sabiex pajjiżna jitpoġġa fuq il-mappa internazzjonali talindustrija tal-kotba. L-itqal sfida matul is-sena kienet li jintlaħqu l-miri ta' prestazzjoni li għamilna fil-Festival Nazzjonali tal-Ktieb. Swali separati ġew allokati lill-pubblikaturi u lill-bejjiegħa tal-kotba, u peress li rduppjajna l-ispazju tal-wirja meta mqabbel mas-sena li għaddiet, dan ħolqilna l-isfida li nżidu b'mod esponenzjali r-rati talattendenza. Il-biċċa l-kbira tal-miri tagħna ntlaħqu, speċjalment għaliex għal darb'oħra lħaqna rekords fil-bejgħ u rajna żieda fir-rati ta' attendenza. B'mod partikolari, in-numru ta' skejjel u studenti li attendew il-Festival din is-sena kiber b'mod sinjifikanti. L-espansjoni tal-ispazju għall-wiri kienet possibbli biss grazzi għaż-żieda konsiderevoli fil-finanzjament tal-Gvern. Dan kien rekwiżit neċessarju bħala parti mill-impenn tagħna li nkomplu nkabbru l-Festival bħala sors ta' dħul għall-pubblikaturi - biex b'hekk jikkompensa għat-telf tal-bejgħ tal-ħwienet tal-kotba. Is-sena 2018 rat firxa ikbar tal-isforzi promozzjonali u letterarji tagħna għallesportazzjoni barra minn Malta, partikolarment fl-Ewropa u fir-reġjun Għarbi. Parti importanti mix-xogħol tagħna huwa li naġixxu bħala sensara fil-ftehim ta' pubblikazzjoni u li nipprovdu fondi għat-traduzzjoni, kif ukoll niffaċilitaw il-finanzjament għall-esportazzjoni diretta, ngħidu aħna billi l-awturi jintbagħtu barra minn 7 Ktieb. Ix-xogħlijiet tal-palazz se jibdew is-sena d-dieħla wara li l-pjanijiet ta' restawr u l-proċess ta' sejħiet għall-offerti jitlestew u jiġu approvati. Il-pjanijiet tagħna biex nerġgħu nġibu l-palazz flistat oriġinali tiegħu kellhom jinbidlu, minħabba ostaklu li ltqajna miegħu meta kellhom jitfasslu pjanijiet ġodda billi l-uffiċċju tal-Avukat Ġenerali, il-ġar il-ġdid tagħna, irrifjuta li jittrasferixxi lillKunsill Nazzjonali tal-Ktieb il-parti tal-era Ingliża fuq is-saqaf tal-palazz tagħna: dan jgħaqqad il-bini tagħhom mal-palazz tagħna, imma fil-fatt jappartjeni lilna. Malta biex jattendu festivals u fieri tal-kotba. Pubblikaturi barranin li jippubblikaw letteratura tradotta għall-Malti huma wkoll appoġġjati b'diversi modi. Ngħidu aħna, fondi ta' traduzzjoni huma allokati kull sena għal diversi proġetti, u fl-2018 ikkummissjonajna tliet traduzzjonijiet lingwistiċi differenti (Għarbi, Taljan u Ingliż) tax-xogħlijiet tal-poeta nazzjonali Dun Karm. It-tiftixa għal tradutturi professjonali millMalti għal lingwi oħra tista' tkun diffiċli ħafna, imma qed naħdmu biex nikkummissjonaw żewġ Aktar proġetti u sfidi akbar qed jistennewna. Minbarra li nsaħħu l-ħidma domestika tagħna, għandna l-intenzjoni li nżidu l-ħidma tagħna barra minn Malta. L-industrija tal-kotba lokali qed tiffaċċja diversi sfidi, imma l-Kunsill Nazzjonali tal-Ktieb qatt ma kellu rwol daqshekk ewlieni. 8 traduzzjonijiet oħra sabiex nilħqu l-obbligu talmanifest elettorali tal-Gvern li jittraduċi lil Dun Karm f 'total ta' ħames lingwi differenti. Din is-sena żidna wkoll l-ħlasijiet tad-jeddijiet tas-self pubbliku u llimitajna l-ammont massimu għal €5,000 biex niżguraw li jkun hemm aktar valur fid-distribuzzjoni. Il-premjijiet fi flus għall-Premju Nazzjonali tal-Ktieb żdiedu wkoll, u l-għan tagħna huwa li nkomplu nsaħħuhom aktar fl-2019, għaliex napprezzaw ix-xogħol talawturi tagħna u l-ħtieġa tagħhom li eventwalment jirnexxilhom jaqilgħu l-għajxien tagħhom millkitba u l-bejgħ tal-kotba. Il-finanzjament pubbliku u aktar koordinazzjoni strateġika mal-imsieħba fl-industrija tal-kotba huma mezz biex jgħin iżżieda fid-dħul, u aħna żgurajna li l-ħidma tagħna ma' awturi u pubblikaturi f 'oqsma varji tkun intensifikata progressivament. Skont l-avviż legali ppubblikat fl-2017, il-Kunsill Nazzjonali tal-Ktieb bħala entità rappreżentattiva tal-imsieħba fl-industrija tal-pubblikazzjoni kien obbligat li jagħmel laqgħat ta' konsultazzjoni annwali ma' awturi u pubblikaturi. Il-laqgħat saru għall-ewwel darba fl-2018 u kellhom suċċess u kienu produttivi. Aħna ħerqana għal-laqgħat tal2019, fejn nistennew aktar pubblikaturi u awturi jattendu sabiex iressqu t-talbiet kif ukoll jesprimu t-tħassib tagħhom. Bdejna wkoll il-preparamenti għar-rinovazzjoni tal-palazz barokk tas-seklu sittax li ngħata lillKunsill Nazzjonali tal-Ktieb mill-Gvern. Il-palazz se jservi bħala mużew tal-letteratura, ħanut tal-kotba li jservi bħala aġent kulturali, kif ukoll l-uffiċċju prinċipali tal-Kunsill Nazzjonali tal- Żammejna l-proġetti awdjoviżivi tagħna għaddejjin matul is-sena bi programm tar-radju fuq Radju Malta u programm ta' ħames minuti fuq TVM imxandar kull ġimgħa. Eventwalment, PBS waqqaf il-programm fuq TVM u tana għaxar minuti kuljum fuq TVM2. Il-prijoritajiet ekonomiċi jistgħu jwassluna li nwaqqfu l-programm fuq TVM2 (speċjalment peress li TVM2 igawdi numru ta' telespettaturi baxx ħafna skont ir-rapport tal-Awtorità tax-Xandir), imma qed naħsbu biex inniedu prodott kompletament ġdid fl-2019. Fil-fatt qed nippjanaw li nkomplu nipproduċu xogħol awdjoviżiv biex nippromwovu l-awturi għax-xandir kummerċjali u pubbliku, imma għandna l-ħsieb ukoll li nkomplu nespandu l-proġetti tagħna tal-films ibbażati fuq illetteratura. Sal-lum il-Konkors Letterarju ta' Films Qosra tal-KNK kien suċċess kbir u l-films rebbieħa kollha pparteċipaw f 'festivals barra minn Malta. l-Kunsill Nazzjonali tal-Ktieb fil-pożizzjonijiet kollha tiegħu u talli wassalhom b'suċċess matul id-diskussjonijiet tal-Kunsill tal-UE. Qed nistennew bil-ħerqa l-2019. Aktar proġetti u sfidi akbar qed jistennewna. Minbarra li nsaħħu l-ħidma domestika tagħna, għandna l-intenzjoni li nżidu l-ħidma tagħna barra minn Malta. L-industrija tal-kotba lokali qed tiffaċċja diversi sfidi, imma l-Kunsill Nazzjonali tal-Ktieb qatt ma kellu rwol daqshekk ewlieni. Se nkomplu naħdmu lejn l-għanijiet tagħna u nsegwu l-viżjoni tagħna, filwaqt li nibqgħu umli, aċċessibbli u trasparenti. It-tkabbir fin-numru ta' impjegati (staff amministrattiv u maniġerjali) baqa' konservattiv meta mqabbel mal-2017, iżda tim akbar huwa prijorità anki jekk il-Gvern ċentrali mhux qed ikun miftuħ ħafna lejn t-talbiet tagħna għal aktar riżorsi umani. Il-finanzjament pubbliku għall-proġetti tal-Kunsill Nazzjonali tal-Ktieb fl-2019 se jilħaq l-ammont rekord ta' aktar minn €910,000 (esklużi x-xogħlijiet ta' restawr tal-palazz). L-appoġġ finanzjarju kontinwu tal-Gvern lill-Kunsill Nazzjonali tal-Ktieb huwa s-siġill ta' approvazzjoni tal-Gvern għas-suċċess ta' xogħolna. Konna wkoll impenjati ħafna minħabba l-kwistjonijiet tad-drittijiet tal-awtur fid-Direttiva dwar is-Suq Uniku Diġitali, u ħabrikna favur l-awturi fir-rigward tal-Artiklu 12, u anki favur l-awturi u l-pubblikaturi fir-rigward tal-Artikli 11 u 13. Konna l-ewwel Stat Membru tal-UE li beda dibattitu ta' kompromess dwar l-Artiklu 12 fuq il-livell tal-Kunsill tal-UE, u nixtiequ wkoll nirringrazzjaw lill-Gvern ċentrali talli appoġġja Rumanzi bil-Malti u bl-Ingliż Premju Terramaxka 2018 Mamà, allura din imħabba? ta' Moira Scicluna Zahra u Mark Scicluna (Merlin Publishers) Kategorija: xogħlijiet oriġinali (8–12) Il-Premju Nazzjonali Tal-Ktieb Jissokta l-każ tal-aħwa Saver u Ludmilla Demolizz a' Clare Azzopardi (Merlin Publishers) Kategorija: xogħlijiet oriġinali (13–16) Jarmuk ta' Stephen Lughermo (Horizons Communications Ltd.) Kategorija: xogħlijiet tradotti (0–7) Il-Premju Nazzjonali tal-Ktieb huwa l-ogħla premju letterarju assenjat lil awturi, pubblikaturi u illustraturi għal xogħol ippubblikat lokalment is-sena ta' qabel. It-titli finalisti u t-titli rebbieħa fis-seba' kategoriji tal-Premju Nazzjonali talKtieb u s-sitt kategoriji tal-Premju Terramaxka huma magħżula minn bord ta' aġġudikazzjoni indipendenti sabiex ikun hemm l-ogħla grad ta' trasparenza u ġustizzja. Il-Kunsill Nazzjonali tal-Ktieb, kif ukoll ilpubblikaturi u l-awturi nfushom, kollha komplew jikkontribwixxu dejjem aktar biex ix-xena letterarja Maltija u l-industrija tal-pubblikazzjoni tkompli tikber u tkompli tirnexxi. L-għadd kbir ta' sottomissjonijiet li kien hemm din is-sena għal darb'oħra juri li r-riformi fis-sistema ta' ġudizzju, kriterji u regoli ta' parteċipazzjoni mwettqa fl-aħħar ftit snin kellhom l-effett mixtieq li jżidu malprestiġju tal-Premju u jinkoraġġixxu aktar awturi jissottomettu x-xogħol tagħhom għall-evalwazzjoni. Bil-kategoriji u l-kriterji aġġornati għal livell sodisfaċenti, il-KNK qiegħed jimplimenta programm ta' promozzjoni tat-titli rebbieħa wara l-Premju, kemm lokalment (pereżempju permezz ta' donazzjonijiet ta' kotba) kif ukoll internazzjonalment (billi jippromwovi titli Maltin barra minn Malta u jiffinanzja t-traduzzjoni tagħhom). Il-kotba rebbieħa għall-2018 tħabbru fit-30 ta' Novembru, u l-awturi rċevew il-premjijiet misSegretarju Parlamentari Clifton Grima. Il-Premju prestiġjuż għall-Kontribut Siewi fil-Qasam tal-Kotba ngħata lil Lilian Sciberras, filwaqt li l-Premju għallAħjar Awtur Emerġenti ngħata lil Antoinette Borg. 10 Ir-rebbieħa fil-kategorija 'Rumanzi bil-Malti u blIngliż' kienet Loranne Vella, li rebħet il-premju birrumanz fantaxjentifiku tagħha Rokit, ippubblikat minn Merlin Publishers. Antoine Cassar rebaħ l-ewwel premju fil-poeżija bil-ġabra tiegħu Erbgħin Jum (EDE Books). It-titlu rebbieħ fil-kategorija 'Riċerka Ġenerali' kien Curtain Up! ta' Paul Xuereb, ippubblikat minn Midsea Books, filwaqt li SalQuċċata tal-Everest ta' Marco Cremona u Glen Calleja (Merlin Publishers), u Kollni Kemm Jien Għalikom: Il-Ħajja Mqanqla ta' Mikiel Gonzi u Żminijietna (18851984) ta' Louis Cilia (Klabb Kotba Maltin), it-tnejn rebħu l-premju fil-kategorija 'Riċerka Bijografika u Storjografika'. L-aħħar u mhux l-inqas, A Visual Guide to the Fortifications of Malta ta' Stephen C. Spiteri, u ppubblikat minn BDL, rebaħ fil-kategorija 'L-Aqwa Produzzjoni ta' Ktieb'. Premju Nazzjonali tal-Ktieb 2018 Rokit ta' Loranne Vella (Merlin Publishers) Poeżiji bil-Malti u bl-Ingliż Erbgħin jum ta' Antoine Cassar (Ede Books) Riċerka ta' Natura Ġenerali Curtain Up! ta' Paul Xuereb (Midsea Books) Riċerka ta' Natura Bijografika u Storjografika "Kollni kemm jien għalikom": il-ħajja mqanqla ta' Mikiel Gonzi u żminijietna (1885-1984) ta' Louis Cilia (Klabb Kotba Maltin) Magni taż-żmien ta' Claudia Gauci (Merlin Publishers) Kategorija: xogħlijiet tradotti (8–12) Il-kulleġġ għall-prinċpijiet perfetti ta' Noel Tanti (Merlin Publishers) Kategorija: Premju għall-Aħjar Produzzjoni ta' Ktieb Merlin Publishers bil-ktieb Mamà, allura din imħabba? ta' Moira Scicluna Zahra u Mark Scicluna Sal-quċċata tal-Everest ta' Marco Cremona u Glenn Calleja (Merlin Publishers) Premju għall-Aħjar Produzzjoni ta' Ktieb Book Distributors Limited bil-ktieb A Visual Guide to the Fortifications of Malta ta' Stephen C. Spiteri Premju għall-Aħjar Awtur Emerġenti Antoinette Borg Il-Premju għall-Kontribut Siewi fil-Qasam tal-Kotba Lillian Sciberras Fl-2018 il-premjijiet fi flus għall-Premju Nazzjonali tal-Ktieb żdiedu, u l-għan tagħna huwa li nkomplu nkabbruhom aktar fl-2019. Bil-kategoriji u l-kriterji aġġornati għal livell sodisfaċenti, il-KNK qiegħed jimplimenta programm ta' promozzjoni tat-titli rebbieħa wara l-Premju 11 Titli finalisti għall-2018 Il-Premju Nazzjonali tal-Ktieb u l-Premju Terramaxka IL-PREMJU NAZZJONALI TAL-KTIEB 2018 Rumanzi bil-Malti u bl-Ingliż Ir-rota daret dawra (kważi) sħiħa ta' Nadia Mifsud (Merlin Publishers) Kapitali ta' Wayne Flask (Merlin Publishers) Rokit ta' Loranne Vella (Merlin Publishers) Love in the Time of the Inquisition ta' Lou Drofenik (Horizons Communications Ltd.) It-Tawmaturgu: Il-Ħmura ta' Filgħaxija ta' Mark Anthony Fenech (Horizons Communications Ltd.) L-Iżvijati ta' Walid Nabhan (Midsea Books/Klabb Kotba Maltin) Tħabbat Xtaqtek: Djarju mill-Eremitaġġ ta' Gioele Galea (Horizons Communications Ltd.) It-Taàr: Distopja, l-ewwel ktieb ta' John A. Bonello (Serafin Books) Poeżija bil-Malti u bl-Ingliż Ġenesi: Poeżiji 2007-2016 ta' Achille Mizzi (Horizons Communications Ltd.) Xewqat tal-Passa: Poeżiji 2008-2016 ta' John P. Portelli (Horizons Communications Ltd.) Erbgħin Jum ta' Antoine Cassar (Ede Books) Riċerka Ġenerali Woven Splendour: The Tapestries of the Conventual Church of the Knights of Malta ta' Cynthia de Giorgio (Midsea Books/ Klabb Kotba Maltin) Birds of the Maltese Islands (Nature Guide Series) ta' Natalino Fenech (Book Distributors Limited) Gozo and the Grand Tour ta' Thomas Freller (Midsea Books / Klabb Kotba Maltin) Kaxxa infernali: dizzjunarju tal-logħob tan-nar b'iktar minn 1200 terminu ta' Carlston Grima (Midsea Books / Klabb Kotba Maltin) Spiritual Direction with the Divine Milieu: Insights of Pierre Teilhard de Chardin ta' Mary Anne Sultana Curtain Up! ta' Paul Xuereb (Midsea Books/Klabb Kotba Maltin) Riċerka Bijografika u Storjografika L-istorja tal-Partit Laburista ta' Francis Galea (SKS Publications) Ritratti ta' tfuliti ta' Reno Muscat (Faraxa Publishing) "Kollni kemm jien għalikom": il-ħajja mqanqla ta' Mikiel Gonzi u żminijietna (1885-1984) ta' Louis Cilia (Midsea Books / Klabb Kotba Maltin) A Visual Guide to the Fortifications of Malta ta' Stephen C. Spiteri (Book Distributors Limited) Minn fomm il-poplu ta' Guido Lanfranco (Midsea Books / Klabb Kotba Maltin) Il-Maltin: għemilhom, drawwiethom, ġrajjiethom: L-ewwel volum ta' Steve Borg (Midsea Books/Klabb Kotba Maltin) Sal-quċċata tal-Everest ta' Marco Cremona u Glenn Calleja (Merlin Publishers) Birżebbuġa... storja u kultura ta' Conrad D'Amato u Matthew Balzan (Għaqda Storja u Kultura Birżebbuġa) 12 2018 IL-PREMJU TERRAMAXKA 2018 Kategorija: xogħlijiet oriġinali (0–7) Imeldina u l-uċuħ ta' Sandra Hili Vassallo (Merlin Publishers) Ġanni jżur Londra ta' Sherise Zammit (Merlin Publishers) Is-Sinjura Klaws ta' Clare Azzopardi (Merlin Publishers) Mamà, allura din imħabba? ta' Moira Scicluna Zahra u Mark Scicluna (Merlin Publishers) Dar ġdida għal Ġużi ta' Clare Azzopardi u Rachel Portelli (Merlin Publishers) Super Nina ta' Clare Azzopardi u Rachel Portelli (Merlin Publishers) We're the New Superheroes ta' Sabrina Mulligan (Faraxa Publishing) Kategorija: xogħlijiet oriġinali (8–12) Jissokta l-każ tal-aħwa Saver u Ludmilla Demolizz ta' Clare Azzopardi (Merlin Publishers) Il-vjaġġaturi taż-żmien ta' Simone Spiteri (Merlin Publishers) Il-misteru tal-għoġol tad-deheb ta' Ruth Frendo (Pro.Motion Limited) Kategorija: xogħlijiet oriġinali (13–16) Jarmuk ta' Stephen Lughermo (Horizons Communications Ltd.) F'xatt id-destin ta' Ivan De Battista (Book Distributors Limited) Kategorija: xogħlijiet tradotti (0–7) Kukkużejt ta' Rachel Portelli (Merlin Publishers) Babù: il-ħuta-buffu ta' Clare Azzopardi (Merlin Publishers) Magni taż-żmien ta' Claudia Gauci (Merlin Publishers) Kategorija: xogħlijiet tradotti (8–12) Il-kulleġġ għall-prinċpijiet perfetti ta' Noel Tanti (Merlin Publishers) 13 Lista tal-Parteċipanti fil- Il-Festival Nazzjonali Tal-Ktieb Il-Festival Nazzjonali tal-Ktieb, l-avveniment kulturali annwali li jsir fil-Belt Valletta kull Novembru, jiċċelebra l-meravilja tal-kotba permezz ta' programm wiesa' ta' attivitajiet favur ilfamilja. Matul dawn l-aħħar snin, il-Festival ikkonsolida r-reputazzjoni tiegħu bħala l-pjattaforma ideali għall-awturi u l-pubblikaturi biex jippreżentaw l-aħħar xogħol tagħhom, billi joffri opportunitajiet estensivi ta' netwerking għal professjonisti fil-qasam tal-kotba. Attwalment, il-Festival Nazzjonali tal-Ktieb għandu rata ta' attendenza ta' 40,000 persuna u l-2018 rat ilparteċipazzjoni ta' 40 eżebitur. Id-dħul huwa b'xejn u miftuħ għall-pubbliku fuq ħamest ijiem, filgħodu u filgħaxijiet, u l-ġurnata kollha matul il-weekend. Il-programm ta' avvenimenti tal-Festival Nazzjonali talKtieb 2018 kien wieħed ippakkjat, b'aktar minn 80 attività, fosthom tnedijiet u preżentazzjonijiet ta' kotba ta' awturi lokali u internazzjonali, konferenzi, qari ta' poeżiji u letteratura, laqgħat ma' awturi, drammatizzazzjonijiet ta' testi letterarji, konferenzi u seminars, taħditiet u attivitajiet għat-tfal. L-avvenimenti kienu organizzati jew mill-Kunsill Nazzjonali tal-Ktieb jew millparteċipanti fil-Festival, li kienu jinkludu pubblikaturi, bejjiegħa tal-kotba u NGOs Maltin u internazzjonali. Novità għall-edizzjoni ta' din is-sena kienet li l-Festival Nazzjonali tal-Ktieb irdoppja 14 l-ispazju tiegħu. Kien hemm żewġ swali tal-wirjiet - Is-Sala Sagra Infermerija (fil-pjan terran) li ospitat pubblikaturi, NGOs u libreriji (kemm lokali kif ukoll barranin), filwaqt li bejjiegħa tal-kotba u ħwienet tal-kotba kienu qed jesibixxu fisSala La Vallette (fis-sular t'isfel). L-iskop tal-Festival Nazzjonali tal-Ktieb huwa li jippromwovi l-qari u l-litteriżmu waqt li jinvolvi lill-viżitaturi f 'diskussjonijiet ma' kittieba kemm lokali u internazzjonali u ma' esperti fil-letteratura. L-għan tal-Kunsill Nazzjonali tal-Ktieb huwa li joffri esperjenza li tiffoka fuq ilkotba u l-qari, u li tħaddan filosofija li tipprovdi tagħlim adattat skont l-età. B'riżultat dirett ta' spazju akbar talwirja, il-Festival Nazzjonali tal-Ktieb 2018 irdoppja r-rata ta' attendenza ta' studenti li jżuru l-Festival għallattivitajiet ta' filgħodu meta mqabbla mal-edizzjoni tassena l-oħra, u b'hekk il-Festival kiseb popolarità akbar maludjenza ta' età żgħira. Fost attivitajiet oħra fil-Festival ta' din is-sena kien hemm qari bil-letteratura Ċeka u dik Slovakka, waqt li ċ-ċerimonja 'Promoturi tal-Qari' ippremjat lit-tfal li eċċellaw fil-qari jew ispiraw lil oħrajn biex jaqraw. Xi ħaġa ġdida waqt din l-edizzjoni tal-Festival kienet il-parteċipazzjoni talIskola Maltija tal-Arti Viżwali u Performattiva, li organizzat spettaklu bbażat fuq Fittixni ta' Antoinette Borg, ir-rebbieħ tas-sena l-oħra tal-premju 'Terramaxka'. L-ispettaklu 'Il-Kotba jieħdu l-Ħajja' tadduo komiku lokali DANUSAN, li bil-mod komiku tagħhom urew l-importanza tal-qari, ġibed udjenza kbira. It-tfal u l-istudenti li attendew ingħataw vawċer ta' 3 ewro biex jonfqu f ' kotba mill-istands tal-Festival. Il-Festival Nazzjonali talKtieb jilqa' nies minn kull qasam, u jservi bħala spazju miftuħ u demokratiku għallawturi u l-pubblikaturi biex jippromwovu x-xogħol tagħhom. B'parteċipazzjoni dejjem aktar b'saħħitha ta' kittieba nisa matul dawn l-aħħar snin, il-Festival Nazzjonali tal-Ktieb bla dubju jirrifletti bidla sinjifikanti, li tmur lil hinn mix-xena lokali tradizzjonali ddominata minn kittieba maskili. Il-kittieba nisa qegħdin dejjem aktar jagħtu leħen lill-karattri tagħhom u lin-nisa fis-soċjetà Maltija, u qed jikkontribwixxu biex tiġi ffurmata xena lokali intellettwali u letterarja ġdida. L-aspett internazzjonali talFestival kompla jissaħħaħ permezz ta' parteċipanti barranin. Il-qofol tal-Festival kienet il-konferenza tal-ftuħ 'Letteratura fid-Djaspora', li fiha pparteċipaw Lou Drofenik (Malta/Awstralja), Nikola Petković (il-Kroazja), Vera Duarte (Capo Verde) u Philip Ò Ceallaigh (l-Irlanda). Mistednin barranin oħra tal-Festival kienu Tim Parks, awtur Ingliż ta' rumanzi, kittieb ta' saġġi u traduttur, Festival Nazzjonali tal-Ktieb 2018 u l-kittieb Brittaniku Michael Amherst. L-aħħar u mhux l-inqas, il-mistiedna speċjali tal-Festival 2018 kienet l-awtriċi magħrufa mad-dinja u attivista soċjali Naomi Klein (il-Kanada), li tkellmet mal-ġurnalist lokali Matthew Vella dwar theddidiet eżistenzjali bħat-tisħin globali, il-politika neoliberalista u l-ekonomija ta' diżastri. Għal dan l-avveniment attendew aktar minn 300 persuna. Il-Kunsill Nazzjonali tal-Ktieb iddedika wkoll avveniment lill-ġurnalista u blogger Daphne Caruana Galizia dwar il-wirt li ħalliet sena wara l-qtil tagħha. Poeti u kittieba Maltin ġew iċċelebrati f 'aktar minn 20 avveniment, inklużi tnedijiet ta' kotba u sessjonijiet ta' ffirmar ta' kotba. Ċelebritajiet oħra kienu preżenti matul il-Festival, inklużi r-rebbieħ tal-Premju Nazzjonali tal-Ktieb tal-2017, Lou Drofenik, u Victor Fenech, ir-rebbieħ tal-Premju għallKontribut Siewi fil-Qasam tal-Kotba 2017. Is-Sur Fenech ġie onorat f 'avveniment speċjali b'diskussjoni dwar il-karriera tiegħu u billi ntwera dokumentarju qasir fuqu, koprodott mill-pubblikaturi Horizons u l-Kunsill Nazzjonali tal-Ktieb. Il-Festival Nazzjonali tal-Ktieb huwa pjattaforma li tippermetti lill-membri tal-pubbliku jiltaqgħu u jinteraġixxu malawturi li kellhom irwol ċentrali fl-iżvilupp tax-xena letterarja Maltija. AGENDA BOOKSHOP (MILLER) AHMADIYYA MUSLIM JAMAAT MALTA AVC PUBLISHERS BARGAIN BOX BOOK DISTRIBUTORS LIMITED (BDL BOOKS) BIRDLIFE MALTA BOOKENDS BOOKMARK ĊAK CENTRAL BANK LIBRARY DEER PUBLICATIONS EDE BOOKS FARAXA PUBLISHING FRENCH EMBASSY FRIENDS OF THE NATIONAL ARCHIVES OF MALTA GERMAN-MALTESE CIRCLE / DEPARTMENT OF GERMAN - UNIVERSITY OF MALTA GĦAQDA TAL-MALTI - UNIVERSITÀ HERITAGE MALTA PUBLISHING HORIZONS ISTITUTO ITALIANO DI CULTURA KITE GROUP LIBRERIJA PRECA MALTA LIBRARIES MELI BOOKSHOP MELLIEĦA LOCAL COUNCIL MERLIN LIBRARY MERLIN PUBLISHERS MGRM MIDSEA BOOKS LTD / KLABB KOTBA MALTIN MILAN HALUSKA MILLER DISTRIBUTORS LTD SKS PUBLISHERS WAREHOUSE BOOKSALES WISE OWL PUBLICATIONS il-Festival nazzjonali tal-ktieb 2018 15 The London Book Fair 2018 Għar-raba' darba, twaqqaf stand f'post prominenti b'firxa wiesgħa ta' kotba Melitensia, inklużi kotba tar-rebbieħa tal-Premju Nazzjonali tal-Ktieb, flimkien mal-aktar kotba riċenti tal-proża u kotba ta' referenza ta' kwalità ppubblikati minn djar talpubblikazzjoni Maltin Il-Kunsill Nazzjonali tal-Ktieb ħa sehem f 'The London Book Fair, avveniment annwali ta' tlett ijiem li sar f 'Olimpia, Kensington, u li fih uħud millaktar pubblikaturi, aġenti tal-kotba u negozjaturi tad-drittijiet importanti fid-dinja jiltaqgħu sabiex jittrattaw il-ftehim ta' pubblikazzjonijiet. Għarraba' darba, twaqqaf stand f 'post prominenti b'firxa wiesgħa ta' kotba Melitensia, inklużi kotba tar-rebbieħa tal-Premju Nazzjonali tal-Ktieb, flimkien mal-aktar kotba riċenti tal-proża u kotba ta' referenza ta' kwalità ppubblikati minn djar talpubblikazzjoni Maltin. Ir-rappreżentanti tal-KNK għamlu laqgħat ma' numru ta' persuni sabiex jiffaċilitaw il-bejgħ tad-drittijiet tat-traduzzjoni għal numru ta' rumanzi, inklużi What happens in Brussels, stays in Brussels ta' Ġużè Stagno u The Confectioner's Daughter ta' Lou Drofenik. Flimkien mar-rappreżentanti tal-KNK kien hemm żewġ awturi lokali u poeti - Immanuel Mifsud u Walid Nabhan, li, flimkien mal-Prof. Clare 16 Vassallo u l-eksġurnalista tal-BBC Rosie Goldsmith, ipparteċipaw f 'seminar dwar it-traduzzjoni talletteratura tal-lingwi minuri, fejn ġew diskussi kunċetti ta' inklużjoni, lokalizzazzjoni u ċensura. L-awturi qraw ukoll il-poeżiji tagħhom fil-Poetry Pavilion f 'jumejn mill-fiera. Il-Poetry Pavilion f 'The London Book Fair intuża wkoll biex jippromwovi l-letteratura Maltija. Tliet xkafef kienu stivati b'kotba tal-poeżiji Maltin u kopji ta' Under a Tangerine Sky, antoloġija ta' wħud mill-aqwa poeżiji Maltin, ippubblikata mill-Kunsill Nazzjonali talKtieb u editjata minn Terence Portelli. L-awtriċi u traduttriċi Maltija-Norveġiża Kristina Quintano ssieħbet wkoll mar-rappreżentanti tal-KNK sabiex tgħin fin-negozjati ma' numru sostanzjali ta' djar tal-pubblikazzjoni Skandinavi. Quintano hija figura magħrufa fix-xena letterarja Maltija, prinċipalment, imma mhux biss, għax traduċiet Il-Ħajja Sigrieta tan-Nanna Ġenoveffa ta' Trevor Żahra għan-Norveġiż. Ir-rappreżentanti tal-KNK iltaqgħu wkoll ma' pubblikaturi Russi, Ukreni, Brittaniċi, kif ukoll minn bosta pajjiżi Għarab biex jippreżentaw xogħlijiet oħra ta' kittieba Maltin li rebħu xi premju jew ieħor, bħal Clare Azzopardi, Alex Vella Gera, Immanuel Mifsud u Walid Nabhan, u dan barra x-xogħlijiet imsemmija hawn fuq. L-istand tal-Kunsill Nazzjonali tal-Ktieb kien jinsab f 'pożizzjoni ċentrali fis-sular ta' taħt, flimkien mal-printers lokali Gutenberg Press Limited, li jgħinu fit-twaqqif tal-istand u fi kwistjonijiet ta' loġistika. Ir-rappreżentanza Maltija f 'fieri internazzjonali tal-kotba hija element essenzjali tal-istrateġija adottata mill-KNK fl-isforzi tagħna biex nippromwovu l-letteratura Maltija barra minn Malta. Hija l-intenzjoni tal-KNK li nkomplu nibnu fuq ix-xogħol tagħna f 'The London Book Fair biex nagħmlu kuntatti ġodda u nikkonsolidaw dawk ta' qabel sabiex inkunu f 'pożizzjoni aħjar biex ninnegozjaw ftehim ta'qligħ għall-awturi u l-pubblikaturi Maltin barra minn xtutna. 17 Il-Festival tal-Ktieb fuq il-Kampus Il-Festival tal-Ktieb fuq il-Kampus huwa wieħed millisforzi kollaborattivi l-aktar importanti mwettqa millKunsill, b'konformità mat-twemmin fil-prinċipju Ewropew ta' xogħol kooperattiv. Ir-reputazzjoni u l-popolarità tiegħu fost l-istudenti tal-università qed tiżdied ma' kull edizzjoni ġdida tal-Festival. Il-Festival, li huwa mmirat għal udjenza matura bħal studenti universitarji u mwaqqaf mill-Għaqda tal-Malti Università u l-Kunsill Nazzjonali tal-Ktieb, għandu l-għan li jipprovdi pjattaforma għall-pubblikaturi u l-organizzazzjonijiet tal-istudenti biex jippromwovu l-prodotti tagħhom u jikkontribwixxu għallattivitajiet kulturali. Apparti mill-bejgħ tal-kotba, fil-fatt hemm programm varjat ta' avvenimenti bilmira li jippromwovi l-letteratura għal skop usa' minn sempliċement negozju tal-bejgħ tal-kotba. Kull edizzjoni tal-Festival tinkludi mistieden barrani. Jasmin B. Frelih, awtur mis-Slovenja u rebbieħ tal-Premju tal-Unjoni Ewropea għalLetteratura, kien il-mistieden speċjali tal-edizzjoni tal-Festival tal-2018. Matul it-tlett ijiem talFestival, huwa mexxa workshop dwar il-kitba kreattiva u ħa sehem f 'attivitajiet, inklużi palk ħieles u żewġ intervisti ma' Immanuel Mifsud, li ħadet il-forma ta' diskussjoni, u ma' Noel Tanti. Fit-tlett ijiem tal-Festival, il-Librerija talUniversità fetħet il-bibien tagħha għall-istudenti u l-viżitaturi, bi żjarat f 'żoni inqas aċċessibbli tal-librerija bħat-taqsima tal-Melitensia. Kienet opportunità unika għall-istudenti u l-istudenti prospettivi biex jiffamiljarizzaw ruħhom mal-iktar għodda importanti ta' riċerka fuq il-kampus. Il-pubblikaturi u d-distributuri li pparteċipaw fil-festival fl-2018 kienu Faraxa, Horizons, Midsea Books, EDE Books, Pjattaforma u SKS. L-organizzazzjonijiet tal-istudenti taw ukoll ilkontribut tagħhom, b'mod partikolari l-HoASA u d-DESA. Parteċipanti oħra kienu jinkludu l-Librerija tal-Università, id-Dipartiment tal-Malti fi ħdan G.F. Abela Junior College, Inizjamed u d-Dipartiment tal-Malti tal-Università ta' Malta. Il-punti ewlenin tal-programm inkludew preżentazzjoni mogħtija mill-artist lokali magħruf Jesmond Vassallo dwar William Blake u t-teknika tal-istampar tiegħu, żewġ lectures mogħtija mill-istudjuż Ġermaniż Moritz 18 Sommer, u diskussjoni dwar l-adattament taċċinema tal-kapolavur Frankenstein ta' Mary Shelley immexxija mill-Prof. Saviour Catania. L-Għaqda talMalti kkontribwiet bil-kordinazzjoni u permezz taddiskors ta' Prof. Bernard Micallef fuq l-intellettwali tas-seklu sbatax Giovan Francesco Buonamico, id-diskors ta' Michael Zammit dwar il-filosofija bil-Malti u l-preżentazzjoni dwar l-arti tal-legatura tal-kotba ta' Glen Calleja. Il-ħames edizzjoni tal-Festival tal-Ktieb fuq il-Kampus, li dejjem qed isir aktar popolari, saret mill-21 sat-23 ta' Marzu fil-Kwadranglu tal-Università. Bħal dejjem dan kien xogħol il-kollaborazzjoni bejn il-KNK u l-Għaqda tal-Malti - Università 19 Xogħol Awdjoviżiv Il-Kunsill Nazzjonali tal-Ktieb żamm ilproġetti awdjoviżivi tiegħu għaddejjin b'mod kontinwu matul is-sena, jiġifieri l-Konkors Letterarju ta' Films Qosra talKNK; Taħt il-Qoxra, programm tar-radju fuq Radju Malta; Paġna minn Ktieb, ilprogramm ta' ħames minuti imxandar fuq TVM (kif ukoll il-verżjoni l-oħra itwal tiegħu, Wiċċ imb Wiċċ); u l-edizzjoni l-ġdida ta' Xi Qrajt Dan l-Aħħar? 20 Il-Kunsill Nazzjonali tal-Ktieb żamm il-proġetti awdjoviżivi tiegħu għaddejjin b'mod kontinwu matul is-sena, jiġifieri l-Konkors Letterarju ta' Films Qosra tal-KNK; Taħt il-Qoxra, programm tar-radju fuq Radju Malta; Paġna minn Ktieb, ilprogramm ta' ħames minuti imxandar fuq TVM (kif ukoll il-verżjoni l-oħra itwal tiegħu, Wiċċ imb Wiċċ); u l-edizzjoni l-ġdida ta' Xi Qrajt Dan l-Aħħar? Il-Konkors Letterarju ta' Films Qosra tal-KNK kien suċċess kbir u l-films rebbieħa kollha pparteċipaw f 'festivals barra minn Malta. Il-proposta magħżula tirċievi €20,000 f 'fondi mill-Kunsill Nazzjonali tal-Ktieb, li jinkludu spejjeż ta' loġistika, dawl u elettriku. Il-KNK jalloka wkoll għotja ta' €1,000 lill-awtur tal-istorja oriġinali bħala kumpens għallużu tal-istorja. Il-ġurija għalledizzjoni tal-2018, li kienu parti mill-bord tal-aġġudikazzjoni, kienu Andrei Vella Laurenti, Charles Calleja u Mario Cassar. Matul il-perjodu tal-produzzjoni, it-tim żamm kuntatt mal-bord tal-aġġudikazzjoni biex jiżgura li l-proġett kien qed jiżviluppa skont il-linji stabbiliti millproposta, il-kriterji u r-regoli tal-applikazzjoni. Ir-rebbieħ tal-edizzjoni tal-Konkors tal2017 kien Camilla, proġett ippreżentat minn Martin Bonnici u l-kumpanija tiegħu Shadeena. Camilla huwa adattament fuq l-iskrin ta' novella bl-istess isem ta' Clare Azzopardi, mill-ġabra tagħha ta' novelli Kulħadd ħalla isem warajh (Merlin Publishers, 2014). Bħas-soltu, il-proġett rebbieħ intwera matul il-Festival Nazzjonali tal-Ktieb f 'Novembru waqt avveniment ta' suċċess li kien jinkludi diskussjoni malimħuħ wara l-film u mal-awtriċi. Fl-2018 il-KNK żamm ilkollaborazzjoni tiegħu mal-PBS fuq il-programm tar-radju Taħt il-Qoxra, ippreżentat minn Rachelle Deguara, li fih l-awturi jiġu intervistati dwar ix-xogħol tagħhom u jiffaċċjaw mistoqsijiet ta' rilevanza soċjali, politika u estetika; u fuq isserje tat-televiżjoni Paġna Minn Ktieb, programm televiżiv ippreżentat minn Antonella Axisa li xxandar kull ġimgħa sal-aħħar ta' Settembru u li fih il-preżentatriċi taqra siltiet minn xogħlijiet ta' awturi lokali. Wiċċ imb Wiċċ, verżjoni itwal tal-istess programm, u li fih intervista mal-awturi, ġie ppubblikat fuq il-midja soċjali tal-Kunsill, u ħoloq ħafna interess fost l-awturi u t-telespettaturi. F'Awwissu, il-PBS xandar ukoll l-edizzjoni l-ġdida ta' Xi Qrajt Dan l-Aħħar?, għaxar minuti kuljum fuq TVM2 u fuq Facebook li dam sal-aħħar ta' Diċembru. Dan l-istaġun kellu ambitu usa', b'mistednin middinja tal-mużika, kura tas-saħħa, tagħlim, saħħa u benesseri, filosofija, avventura u mediċina. Fl-2019 il-KNK se jkun qed jesplora l-possibbiltà li jadatta xogħlijiet letterarji Maltin f 'film, sabiex jikkoordina l-isforzi ma' kumpaniji u awturi lokali awdjoviżivi. Il-pjan huwa li nkomplu nipproduċu xogħol awdjoviżiv biex nippromwovu lill-awturi għax-xandir kummerċjali u pubbliku. 21 Konkors ta' Kitba Letteratura għaż-Żgħażagħ Il-Konkors ta' Letteratura għaż-Żgħażagħ jaspira li jimmotiva lill-kittieba, kemm stabbiliti kif ukoll emerġenti, biex joħolqu letteratura ta' kwalità għall-qarrejja adolexxenti Il-Konkors ta' Letteratura għaż-Żgħażagħ huwa organizzat mill-Aġenzija Żgħażagħ f 'kollaborazzjoni mal-Kunsill Nazzjonali talKtieb. L-għan ewlieni talkonkors huwa li jħeġġeġ żieda fil-letteratura ta' kwalità għaż-żgħażagħ fis-suq lokali. Il-konkors jista' jgħin ukoll biex jgħolli l-profil ta' awturi fix-xena letterarja lokali. Fost ir-rebbieħa preċedenti talkonkors insibu awturi lokali 22 magħrufa bħal Leanne Ellul, Rita Saliba, Roberta Bajada, Stephen Lughermo, Simon Bartolo, Antoinette Borg u Matthew Schembri. L-awtriċi Josianne Block rebħet l-edizzjoni tal-2018. Fiċ-ċerimonja tal-għoti ta' premjijiet li saret fl-uffiċċji tal-Kunsill Nazzjonali talKtieb f 'Belt is-Sebħ, il-Furjana, is-Sinjorina Block ingħatat trofew, ċertifikat u premju finanzjarju ta' 1,000 ewro għallmanuskritt rebbieħ tagħha, bit-titlu 360 degrees. L-awturi rebbieħa tal-Konkors Letterarju jingħataw ukoll għotja finanzjarja għallpubblikazzjoni u huma mistennija li jfittxu u jiżguraw ftehim ta' pubblikazzjoni għall-manuskritt tagħhom ma' pubblikatur lokali bl-inqas għajnuna possibbli mill-Kunsill Nazzjonali tal-Ktieb. Dan ilproċess iservi bħala esperjenza ta' tagħlim għal rebbieħa li qatt ma ppubblikaw qabel, u opportunità biex jitgħallmu kif javviċinaw lill-pubblikaturi u jifhmu l-proċedura tal-kuntratti ta' pubblikazzjoni. Il-Konkors ta' Letteratura għażŻgħażagħ jaspira li jimmotiva lill-kittieba, kemm stabbiliti kif ukoll emerġenti, biex joħolqu letteratura ta' kwalità għall- qarrejja adolexxenti. Għandu wkoll l-għan li jespandi l-qarrejja ta' kotba lokali ta' dan il-ġeneru permezz tal-promozzjoni u l-interess li l-konkors jiġġenera fost qarrejja adolexxenti. Is-sottomissjonijiet għallKonkors huma mistennija li jesploraw temi relatati massitwazzjonijiet varji li jaffaċċjaw iż-żgħażagħ f 'dak il-perjodu ta' ħajjithom, b'mod mhux didattiku jew moralistiku. Mhuwiex neċessarju li l-kittieba nfushom ikollhom l-istess età tal-età fil-mira tal-qarrejja. Infatti l-konkors huwa miftuħ għal dawk li għandhom 20 sena jew aktar. Il-kriterji tal-aġġudikazzjoni huma ddeterminati minn dak li hu mistenni f 'letteratura bħal din, jiġifieri temi rilevanti għal din l-età, evidenza ta' kuxjenza soċjali, reġistru adattat u djalogu konvinċenti. 23 Vjaġġi ta' Xogħol u Xogħol Internazzjonali Ir-rappreżentanti tal-KNK isiefru bosta drabi tul is-sena sabiex jaraw kif jistgħu jesportaw il-letteratura u l-kotba Maltin, u anki biex jagħmlu xogħol istituzzjonali ieħor Fi Frar, il-Kap Eżekuttiv u l-Maniġer, akkumpanjati minn Immanuel Mifsud u Walid Nabhan, żaru l-Fiera tal-Ktieb tal-Kajr għat-tnedija ta' żewġ kotba Maltin minn pubblikaturi Għarab ewlenin. Il-kotba huma t-traduzzjonijiet bl-Għarbi ta' Jutta Heim ta' Immanuel Mifsud, rebbieħ tal-premju prestiġjuż fis-sezzjoni rumanzi tal-Premju Nazzjonali tal-Ktieb, u L-Eżodu taċ-Ċikonji ta' Walid Nabhan, li fl2017 ingħata l-Premju Ewropew għall-Letteratura. Jutta Heim ġie ppubblikat bl-Għarbi mill-pubblikaturi Eġizzjani Masr El Arabia. Il-pubblikaturi Libaniżi magħrufa Arab Scientific Publishers (ASP) ipproduċew it-traduzzjoni Għarbija ta' L-Eżodu taċ-Ċikonji. Il-Kap Eżekuttiv għamel vjaġġi fil-Fiera tal-Kotba ta' Frankfurt u Salone del Libro f 'Turin biex iwettaq xogħol internazzjonali u jippromwovi letteratura Maltija ma' pubblikaturi barranin. F'April, bħas-soltu, il-Kunsill żar il-Fiera tal-Kota f 'Londra. Il-Maniġer żar il-Fiera tal-Ktieb ta' Abu Dhabi f 'April u l-Fiera talKtieb ta' Sharjah f 'Ottubru biex jippromwovi l-letteratura Maltija u jiddiskuti u jagħmel ftehim mal-pubblikaturi. Rowna Baldacchino vvjaġġat Madrid biex taqra poeżiji ta' Mario Azzopardi minn An Asylum for Mystics waqt avveniment organizzat mill-ħanut tal-kotba Desperate Literature. Il-KNK iffinanzja wkoll vjaġġ lil Immanuel Mifsud u Clare Azzopardi biex ipparteċipaw fil-Festival ta' Vilenica fl-Islovenja f 'Settembru. 24 25 Inizjattivi Oħra Il-Kunsill Nazzjonali tal-Ktieb ta' Malta ospita l-Laqgħat Annwali Ġenerali Internazzjonali tal-ISBN u l-ISMN tal-2018. L-avveniment kien wieħed ta' suċċess kbir u serva bħala mezz eċċellenti li kkontribwixxa biex pajjiżna jitpoġġa fuq il-mappa internazzjonali tal-industrija tal-kotba. L-avveniment kien jikkonsisti minn numru ta' laqgħat ta' suċċess fejn ipparteċipaw numru ta' delegati minn madwar id-dinja kollha, li qasmu l-għarfien professjonali tagħhom. Fil-jum ta' qabel il-laqgħat, il-Kunsill Nazzjonali tal-Ktieb f 'kollaborazzjoni mal-Oxford International Centre for Publishing Studies and Logos ospita wkoll konferenza miftuħa ma' numru ta' kelliema dwar is-suġġett talISBN intitolat: 'Breaking barriers – Contemporary use, models and allocation of ISBN across the world'. Minbarra l-Festival Nazzjonali tal-Ktieb u l-Festival tal-Ktieb fuq il-Kampus, inbeda il-Festival tal-Ktieb għat-Tfal f 'Bormla - proġett kollaborattiv ġdid mill-Kunsill Nazzjonali tal-Ktieb u l-Kunsill Lokali ta' Bormla. Il-festival ta' ġurnata sar fid-29 ta' April fix-Xatt ta' Bormla u ġie ddedikat lit-tfal u l-kotba tat-tfal. Total ta' ħames pubblikaturi kienu qed jeżibixxu l-kotba tagħhom u ġie mħejji programm kulturali b'attivitajiet ta' qari u divertiment f 'kollaborazzjoni mal-Aġenzija Nazzjonali tal-Litteriżmu, u avvenimenti ta' ffirmar tal-kotba mal-awturi. It-tieni edizzjoni tal-Festival tal-Ktieb tas-Sajf saret f 'Ġunju f 'Għawdex fisSala tal-Eżibizzjonijet fi ħdan il-Ministeru t'Għawdex, fi Pjazza San Franġisk, ir-Rabat. Iż-żewġ ġranet sħaħ ta' attivitajiet għall-pubbliku mħejjija bħala parti mill-festival inkludew sessjoni tal-palk ħieles, qari ta' xogħlijiet lokali ta' letteratura, attivitajiet ta' litteriżmu u ta' letteratura, u żjara ggwidata fir-Rabat fid-djar ta' poeti Għawdxin. Id-diversi attivitajiet tmexxew b'kollaborazzjoni mal-pubblikaturi Horizons, Faraxa u Pjattaforma, l-NGO lokali Inizjamed, u numru ta' kittieba u artisti Maltin u Għawdxin. Bħas-soltu, il-KNK ta numru ta' donazzjonijiet ta' kotba lill-iskejjel. Fl-okkażjoni tal-Jum Dinji tal-Ktieb u tad-Drittijiet tal-Awtur, il-Kunsill Nazzjonali tal-Ktieb ta donazzjoni ta' numru kbir ta' kotba rebbieħa lil Malta Libraries. Ingħataw ukoll donazzjonijiet lill-Junior College u assoċjazzjonijiet oħra. Qed issir ħidma għall-proġett ġdid eċċitanti fdat lill-KNK mill-Gvern bil-għan li jiżgura li l-poeżija ta' Dun Karm Psaila, il-poeta nazzjonali ta' Malta u wieħed mill-missirijiet tal-letteratura moderna Maltija, tkun disponibbli għallqarrejja f 'pajjiżi differenti madwar id-dinja. Tliet traduzzjonijiet lingwistiċi differenti (Għarbi, Taljan u Ingliż) ġew ikkummissjonati fl-2018, u fl-2019 se jiġu kkummissjonati żewġ traduzzjonijiet oħra sabiex jiġi sodisfatt l-obbligu tal-manifest elettorali tal-Gvern li jittraduċi x-xogħol ta' Dun Karm f 'total ta' ħames lingwi differenti. Inbeda wkoll ix-xogħol fuq antoloġija ġdida tal-proża ta' kittieba Maltin kontemporanji bl-idea li dawn l-antoloġiji jitqassmu mingħajr ħlas fil-ħafna fieri u festivals li r-rappreżentanti tal-KNK iżuru barra minn Malta kull sena.